SPRÁVA KOMISIE EURÓPSKEMU PARLAMENTU A RADE O GARANČNOM FONDE A JEHO SPRÁVE V ROKU 2013 /* COM/2014/0463 final */





Obsah 1............ Úvod. 3 2............ Finančný stav fondu k 31. decembru 2013. 4 2.1......... Finančné toky fondu. 4 2.2......... Dôležité transakcie. 5 2.3......... Významná transakcia po dátume nahlasovania. 6 2.4......... Predkladanie účtovných závierok. 6 2.4.1...... Základ pre zostavenie finančných výkazov. 6 2.4.2...... Finančné výkazy fondu pred konsolidáciou k 31. decembru 2013. 6 3............ Platby do fondu a z fondu. 11 3.1......... Právny základ pre platby do fondu pochádzajúce zo všeobecného rozpočtu. 11 3.2......... Prichádzajúce alebo odchádzajúce platby vo všeobecnom rozpočte počas rozpočtového roka 11 3.2.1...... Tvorba rezerv fondu. 11 3.2.2...... Úrok z investícií likvidných aktív fondu. 12 4............ Záväzky fondu. 13 4.1......... Platobná neschopnosť. 14 4.2......... Odmeňovanie EIB.. 14 1. Úvod Nariadením Rady (ES, Euratom) č. 480/2009 z 25. mája 2009[1] (kodifikované znenie) sa zriadil Garančný fond pre vonkajšie opatrenia (ďalej len „fond“), z ktorého sa majú vyplácať platby veriteľom Únie v prípade platobnej neschopnosti príjemcov úverov, ktoré poskytla alebo za ktoré sa zaručila Európska únia. V súlade s článkom 7 uvedeného nariadenia Komisia poverila Európsku investičnú banku (EIB) finančným riadením fondu na základe dohody medzi Spoločenstvom a EIB podpísanej 23. novembra 1994 v Bruseli a 25. novembra 1994 v Luxemburgu (ďalej len „dohoda“) a následne zmenenej 17. resp. 23. septembra 1996, 8. mája 2002, 25. februára 2008, 20. októbra 2010 a 9. novembra 2010. V článku 8 nariadenia sa vyžaduje, aby Komisia do 31. mája nasledujúceho roka zaslala Európskemu parlamentu, Rade a Dvoru audítorov správu o stave fondu a jeho riadení za každý rozpočtový rok. Táto správa a pracovný dokument útvarov Komisie (SWD) tieto informácie poskytuje. Vychádza z údajov, ktoré v súlade s dohodou predložila EIB. 2. Finančný stav fondu k 31. decembru 2013 Finančný stav fondu je sumou všetkých finančných tokov od založenia fondu v roku 1994. 2.1. Finančné toky fondu Celková výška finančných prostriedkov fondu bola 2 004 356 642,91 EUR (pozri oddiel 3 pracovného dokumentu útvarov Komisie: finančné výkazy fondu k 31. decembru 2013, ktoré poskytla EIB). Táto suma je súčtom tokov od momentu, keď bol fond založený: Garančný fond || Suma k 31. 12. 2013 || Suma k 31. 12. 2012 || Zmena Rozpočtové platby do fondu || 3 598 826 794,00 || 3 540 394 500,00 || 58 432 294,00 Čisté ročné zostatky z predchádzajúcich rokov || 878 284 248,11 || 846 343 661,55 || 31 940 586,56 Náhrady platieb uskutočnených fondom v prípade platobnej neschopnosti || 578 854 353,78 || 578 854 353,78 || 0,00 Ostatné záväzky (vrátane vyžiadaných záruk, ktoré ešte neboli vyplatené, a poplatkov EIB za správu) || 23 066 612,47 || 18 819 492,23 || 4 247 120,24 Poplatky prijaté za oneskorené náhrady platieb (v roku 2002) || 5 090 662,91 || 5 090 662,91 || 0,00 Žiadosti o čerpanie zo zdrojov fondu (vrátane vyžiadaných záruk, ktoré ešte neboli vyplatené) || (584 704 389,46) || (519 866 214,55) || (64 838 174,91) Postupné splátky do rozpočtu (vrátane mimoriadnych splátok do rozpočtu z dôvodu pristúpenia nových členských štátov) || (2 531 726 712,72) || (2 501 391 526,79) || (30 335 185,93) Úprava oceňovania portfólia podľa oceňovania IFRS || 36 665 073,82 || 53 681 272,87 || (17 016 199,05) Účtovná hodnota fondu || 2 004 356 642,91 || 2 021 926 202,00 || (17 569 559,09) Účtovná hodnota fondu sa v roku 2013 znížila približne o 18 miliónov EUR. To možno vysvetliť takto: Zvýšenie · Z rozpočtu sa prispelo do fondu sumou 58 miliónov EUR (výška rezervy), aby sa výška prostriedkov vo fonde upravila na cieľovú úroveň 9 %. · Čisté príjmy z finančných operácií dosiahli výšku 32 miliónov EUR. · Zmena vo výške 4 miliónov EUR, ktorú predstavovalo hlavne záväzok k uplatneniu záruky v súvislosti s fondom (k platbe došlo začiatkom roku 2014). Zníženie · Intervencia zo strany fondu v dôsledku platobnej neschopnosti Sýrie v celkovej výške 65 miliónov EUR, z ktorých malo byť k 31. decembru 2012 ešte zaplatených 22 miliónov EUR (ostatné záväzky). · Prevod splátky do rozpočtu vo výške 30 miliónov EUR z dôvodu pristúpenia nového členského štátu (Chorvátsko) · Zníženie hodnoty portfólia o 17 miliónov EUR v dôsledku úpravy hodnoty položky. 2.2. Dôležité transakcie (1) Od novembra 2011 EIB rieši nedoplatky sýrskych úverov so štátnou zárukou. V dôsledku toho a v súlade s dohodou o záruke medzi EÚ a EIB podala EIB v roku 2012 štyri žiadosti o platby z garančného fondu EÚ na celkovú sumu 42 miliónov EUR (z ktorej vrátila 2,15 milióna EUR) a 9 žiadostí celkovej výške 64,83 miliónov EUR v roku 2013 (pozri bod 4.1 Platobná neschopnosť). (2) Vo februári 2013 sa príspevok z rozpočtu do fondu vypočítal v súlade s článkom 3 a článkom 5 nariadenia: V článku 3 nariadenia[2] sa stanovuje cieľová suma pre prostriedky vo fonde na úrovni 9 % z celkových splatných kapitálových záväzkov vyplývajúcich z každej operácie zvýšených o všetky nezaplatené úrokové pohľadávky. V článku 5 nariadenia sa stanovuje, že suma, ktorá sa má previesť z rozpočtu do fondu v roku n + 1, sa vypočítava na základe rozdielu medzi cieľovou sumou a hodnotou čistých aktív fondu ku koncu roka n – 1, vypočítanou na začiatku roka n. S cieľom upraviť fond na 9 % celkových splatných kapitálových záväzkov sa do rozpočtu na rok 2013 vložila suma 58,43 milióna EUR tvorbu rezerv fondu. K 31. decembru 2012 cieľová suma predstavovala 2 078,92 milióna EUR, čo zodpovedalo 9 % celkových nesplatených zaručených operácií (23 099,15 milióna EUR). Rozdiel medzi cieľovou sumou a čistými aktívami fondu vo výške 2 020,49 milióna EUR k 31. decembru 2012 sa rovnal 58,43 milióna EUR. Táto suma sa požadovala na tvorbu rezerv fondu na rok 2014 a bola schválená Radou a Európskym parlamentom v rámci schválenia rozpočtu na rok 2014 v novembri 2013. Následne bola zaúčtovaná ako suma, ktorá má byť uhradená z rozpočtu do fondu. (3) Dňa 20. februára 2013 bola z rozpočtu do fondu prevedená suma 155,66 milióna EUR ako suma zodpovedajúca tvorbe rezerv na rok 2013 (pozri podrobnosti v odseku 3.2.1 o tvorbe rezerv fondu). 2.3. Významná transakcia po dátume nahlasovania Dňa 27. februára 2014 bola z rozpočtu do fondu prevedená suma vo výške 58,43 milióna EUR ako suma zodpovedajúca tvorbe rezerv na rok 2014. 2.4. Predkladanie účtovných závierok 2.4.1. Základ pre zostavenie finančných výkazov Finančné výkazy fondu sa pripravili v súlade s účtovnými pravidlami, ktoré prijal účtovník Európskej komisie, a to najmä „účtovným pravidlom 11 – Finančné nástroje“, ako je vysvetlené v pracovnom dokumente útvarov Komisie. 2.4.2. Finančné výkazy fondu pred konsolidáciou k 31. decembru 2013 Finančný výkaz fondu pred konsolidáciou je pripravený tak, aby zahŕňal účtovné operácie, ktoré nie sú zahrnuté do finančného výkazu fondu pripraveného EIB (pozri pracovný dokument útvarov Komisie). Tieto operácie je potrebné zahrnúť vzhľadom na platobné neschopnosti, ku ktorým došlo od založenia fondu. Ak sa príjemca úveru krytého fondom dostane do platobnej neschopnosti, súvaha pred konsolidáciou by mala obsahovať akékoľvek nedoplatky zvýšené o úroky z omeškania a ostatné účtovné položky časového rozlíšenia[3] až do úplného splatenia dlžných súm fondu. Na konci roka teda bude existovať celý súbor finančných výkazov za fond, ktorý sa začlení do konsolidovanej súvahy EÚ. K 31.12.2013 došlo k platobnej neschopnosti sýrskych úverov, ktoré sú kryté z fondu a zaznamenané vo finančných výkazoch pred konsolidáciou ako obežné aktíva (postúpené úvery) v celkovej výške 85 462 796,16 EUR. Tieto krátkodobé aktíva takisto zahŕňajú dočasné pohľadávky, ktoré má EIB vo výške 22 039 281,70, pokiaľ ide o vyžiadané záruky, ktoré ešte neboli vyplatené, a súvisiace sumy, v prípade ktorých EIB zostáva veriteľom Sýrie, až dokým nebudú vyplatené. Súčasné záväzky zahŕňajú záväzok voči EIB vo výške 22 839 314,22 EUR týkajúce sa vyžiadaných záruk, ktoré ešte neboli vyplatené, a súvisiace sumy. Celková suma uvedená v súvahe pred konsolidáciou je teda 2 111 858 720,77 EUR. Je potrebné poznamenať, že účtovné závierky pred konsolidáciou odrážajú odporúčanie Dvora audítorov vykázať vzniknutý úrok súvisiaci s finančnými aktívami európskych inštitúcií k dispozícii na predaj (AFS), keďže sa očakáva, že sa vyplatia v priebehu nasledujúcich dvanástich mesiacov od dátumu vykazovania. Pre porovnanie sa táto kategorizácia sa uplatňuje aj na údaje z roku 2012. 2.4.2.1. Garančný fond: Súvaha pred konsolidáciou Súvaha pred konsolidáciou je prípravou súvahy pred jej začlenením do konsolidovaných finančných výkazov EÚ. Hlavné zmeny sú vysvetlené v poznámkach k súvahe. Súvaha: aktíva v EUR || 31.12.2013 || 31.12.2012 NEOBEŽNÉ AKTÍVA || || Dlhodobé investície: || 1 432 206 953,14 || 1 331 523 103,78 Portfólio k dispozícii na predaj – náklady || 1 394 349 787,68 || 1 277 457 029,68 Portfólio k dispozícii na predaj – aktuárske rozdiely || 2 830 052,94 || 1 937 127,51 Portfólio k dispozícii na predaj – úprava na reálnu hodnotu || 35 027 112,52 || 52 128 946,59 Portfólio k dispozícii na predaj – zníženie hodnoty || — || — || || Neobežné aktíva spolu || 1 432 206 953,14 || 1 331 523 103,78 || || OBEŽNÉ AKTÍVA || || Krátkodobé investície || 361 614 283,35 || 284 047 864,76 Portfólio k dispozícii na predaj – náklady || 345 762 688,23 || 265 916 314,50 Portfólio k dispozícii na predaj – aktuárske rozdiely || -2 717 150,48 || -2 383 541,31 Portfólio k dispozícii na predaj – úprava na reálnu hodnotu || 1 635 647,34 || 1 540 460,39 Portfólio k dispozícii na predaj – časové rozlíšenie || 16 933 098,26 || 18 974 631,18 Portfólio k dispozícii na predaj – zníženie hodnoty || — || — || || Krátkodobé pohľadávky || 165 934 371,86 || 196 117 402,09 Ostatné: Príspevky z rozpočtu EÚ || 58 432 294,00 || 155 660 000,00 Ostatné: kupónové pohľadávky || — || 601 389,32 Ostatné: vyžiadané záruky (pohľadávky EIB) || 22 039 281,70 || 17 982 385,53 Ostatné: postúpené úvery (pohľadávky Sýrie) || 85 462 796,16 || 21 873 627,24 || || Peňažné prostriedky a peňažné ekvivalenty || 152 103 112,42 || 250 093 844,14 Bežné účty || 1 222 298,07 || 8 074 235,40 Krátkodobé vklady – nominálne || 150 872 000,00 || 242 000 000,00 Vzniknuté úroky z krátkodobých vkladov || 8 814,35 || 19 608,74 || || Obežné aktíva spolu || 679 651 767,63 || 730 259 110,99 || || AKTÍVA SPOLU || 2 111 858 720,77 || 2 061 782 214,77 Súvaha: pasíva v EUR: || 31.12.2013 || 31.12.2012 Vlastné imanie || || Kapitál (garančný fond) || 1 067 100 081,26 || 1 039 002 973,21 Pridelené, ale ešte nesplatené príspevky || 58 432 294,00 || 155 660 000,00 Platba z rozpočtu || 1 008 667 787,26 || 883 342 973,21 Rezervné fondy || 36 665 073,82 || 53 681 272,87 Prvé použitie – reálna hodnota rezerv || 2 313,96 || 11 865,89 Zmeny reálnej hodnoty aktív k dispozícii na predaj || 36 662 759,86 || 53 669 406,98 Akumulovaný prebytok/deficit || 950 218 191,35 || 906 288 860,95 Prevedené zostatky || 950 218 191,35 || 906 288 860,95 Hospodársky výsledok za rok || 33 562 793,32 || 43 929 330,40 Vlastné imanie spolu || 2 087 546 139,75 || 2 042 902 437,43 || || Krátkodobé záväzky || || Záväzky || 24 312 581,02 || 18 879 777,34 Ostatné: Uplatnenie záruky (pohľadávky EIB) || 22 839 314,22 || 17 982 385,53 Ostatné: Manipulačné poplatky (splatné v prospech EIB) || 598 367,37 || 60 285,11 Ostatné || 874 899,43 || 837 106,70 Obežné pasíva spolu || 24 312 581,02 || 18 879 777,34 || || PASÍVA SPOLU || 2 111 858 720,77 || 2 061 782 214,77 Poznámky k súvahe · „Krátkodobé záväzky“ obsahujú výšku rezervy na rok 2014, ktorá má byť uhradená z rozpočtu EÚ do fondu začiatkom roka 2014. Zahŕňa tiež prenesené pôžičky a súvisiace sumy, ako aj sumy úverov, ktoré boli vyžiadané, ale zatiaľ neboli splatené (splátka v januári/februári 2014) a súvisiace sumy. Tieto sumy zahŕňajú kapitál, úroky a sankcie, ktoré majú byť prevedené do rozpočtu Európskej únie po uvoľnení záruky fondu. Rozdiel v „akumulovanom prebytku“ vo vlastnom imaní v porovnaní s finančným stavom fondu uvedeným v pracovnom dokumente útvarov Komisie je vysvetlený postupnými prevodmi požiadaviek na čerpanie a sankcií do fondu. · „Záväzky“ v roku 2013 zahŕňajú nezaplatené záruky v súvahe a súvisiace sumy, vzniknuté poplatky za náhrady platieb splatné v prospech EIB, províziu EIB za správu a poplatky za audit. · V rokoch 2013 a 2012 Komisia nezaznamenala žiadne zníženia hodnoty v súvislosti s prenesenými úvermi ani so štátnymi alebo štátom garantovanými dlhopismi EÚ v portfóliu fondu. · V dokumente útvarov Komisie sa uvádza analýza expozície fondu voči riziku štátneho dlhu v jednotlivých členských štátoch EÚ. K 31.12.2013 patrili medzi prvé 3 krajiny, pokiaľ ide o riziko expozície Francúzsko, Nemecko a Belgicko so závažnosťou 21 %, 20 % a 12 % v danom poradí. · Garančný fond: Výkaz hospodárskeho výsledku pred konsolidáciou Rovnakým spôsobom ako v súvahe sa pripraví výkaz hospodárskeho výsledku pred konsolidáciou, aby sa mohol začleniť do konsolidovaných účtov EÚ. Hlavné úpravy sú vysvetlené v poznámke k výkazu hospodárskeho výsledku pred konsolidáciou. || 2013 || 2012 Príjmy z finančných operácií || 35 234 727,71 || 47 722 795,64 Príjmy z úrokov || || Príjmy z úrokov z peňažných prostriedkov a peňažných ekvivalentov || 208 412,77 || 2 152 817,58 Príjmy z úrokov z aktív k dispozícii na predaj || 31 299 159,53 || 36 869 194,02 Ostatné príjmy z úrokov (požičiavanie cenných papierov) || 83 827,76 || 104 765,51 Realizované zisky z predaja aktív k dispozícii na predaj || 1 364 029,81 || 8 596 018,53 Ostatné: prenesené úvery (vzniknuté príjmy z úrokov) || 2 279 297,84 || — || || Výdavky na finančné operácie || -1 671 934,39 || -3 793 465,24 Úrokové poplatky || || Realizované straty z predaja aktív k dispozícii na predaj || — || -2 781 347,56 Ostatné finančné výdavky || -1 671 934,39 || -1 012 117,68 Ostatné: GF - poplatky za audit || -33 600,00 || -31 800,00 Ostatné: GF - správne a manipulačné poplatky || -841 299,43 || -805 306,70 Ostatné: Ostatné finančné poplatky || -139 943,88 || -114 725,87 Ostatné: nerealizované kurzové straty pri prenesených úveroch || -119 008,82 || — Ostatné: Poplatky za náhradu & manipulačné poplatky || -538 082,26 || -60 285,11 HOSPODÁRSKY VÝSLEDOK ZA ROZPOČTOVÝ ROK || 33 562 793,32 || 43 929 330,40 Poznámky k výkazu hospodárskeho výsledku pred konsolidáciou: „Ostatné finančné výdavky“ zahŕňajú správne poplatky EIB, poplatky za audit, nerealizované kurzové straty pri prenesených úveroch EIB a časové rozlíšenia za náhradu poplatkov. 3. Platby do fondu a z fondu V tomto oddiele sú vysvetlené finančné toky, ktoré plynú do fondu alebo z fondu. 3.1. Právny základ pre platby do fondu pochádzajúce zo všeobecného rozpočtu Nariadenie sa zmenilo v roku 2007[4] s cieľom zaistiť efektívnejšie využívanie rozpočtových prostriedkov tým, že by sa tvorba rezerv fondu uskutočňovala na základe zistenej sumy zaručených nesplatených úverov. Keďže výška nesplatených záväzkov rastie, príspevok z rozpočtu EÚ potrebný na zachovanie cieľovej sumy pre fond sa bude takisto zvyšovať. EIB preto môže uplatniť záruku len vtedy, ak je to absolútne nevyhnutné, a náležite využiť možnosť operácií uskutočňovaných na vlastné riziko. Cieľovou sumou je 9 % nesplatených úverov a nesplatených zaručených úverov vrátane všetkých druhov krytých operácií (úvery EIB, úvery v rámci makrofinančnej pomoci a úvery Euratomu) mimo EÚ. Na základe rozdielu medzi cieľovou sumou a hodnotou čistých aktív fondu sa stanoví výška rezervy, ktorá sa prevedie z rozpočtového riadku 01 03 06 „Tvorba rezerv garančného fondu“ do fondu alebo, v prípade prebytku, prevod z fondu do rozpočtu. Suma vyhradená na financovanie fondu pochádza z rozpočtového riadku 01 03 06 „Tvorba rezerv garančného fondu“ v kapitole 4 (vonkajšie vzťahy). 3.2. Prichádzajúce alebo odchádzajúce platby vo všeobecnom rozpočte počas rozpočtového roka 3.2.1. Tvorba rezerv fondu Na základe nesplatených zaručených operácií k 31. decembru 2011 vo výške 21 234,34 milióna EUR sa do rozpočtového riadka 01.03.06 „Tvorba prostriedkov garančného fondu“ na rok 2010 vo výkaze výdavkov všeobecného rozpočtu Európskej únie na rok 2013 vložila suma 155,66 milióna EUR zodpovedajúca tvorbe prostriedkov z roku 2013. Táto suma sa z rozpočtu do fondu splatila 20. februára 2013 jedným prevodom. 3.2.2. Úrok z investícií likvidných aktív fondu 3.2.2.1. Investičná politika Likvidné aktíva fondu sa investujú v súlade so zásadami hospodárenia stanovenými v prílohe k dohode v znení zmien[5]. Podľa týchto dohôd sa na krátkodobé investície (nepresahujúce jeden rok) musí použiť 20 % fondu. Tieto investície zahŕňajú cenné papiere s pohyblivou úrokovou mierou bez ohľadu na dátum ich splatnosti a cenné papiere s pevne stanovenou úrokovou mierou s maximálne jednoročnou zostávajúcou lehotou splatnosti bez ohľadu na ich pôvodnú lehotu splatnosti. Na udržanie rovnováhy medzi rôznymi nástrojmi poskytujúcimi požadovanú likviditu sa najmenej 100 miliónov EUR ponecháva v nástrojoch peňažného trhu, najmä v bankových vkladoch. Zoznam bánk oprávnených prijímať vklady navrhla EIB a schválila Komisia. Zoznam sa pravidelne reviduje so zreteľom na zmeny v hodnotení bánk. Všetky banky majú hodnotenie od agentúry Moody’s najmenej na úrovni stupňa P1 pre krátkodobé investície, alebo ekvivalentné hodnotenie od agentúry Standard & Poor’s alebo agentúry Fitch. Investície realizované týmito bankami sa riadia pravidlami, ktorých cieľom je zabezpečiť konkurenčnú návratnosť a vyhnúť sa koncentrácii rizika. Približne 80 % fondu sa investuje do portfólia dlhopisov so zostávajúcou dobu splatnosti menej ako 10 rokov a 6 mesiacov od dátumu platby. Priemerné trvanie splatnosti všetkých aktív fondu nesmie prekročiť 5 rokov. Investície do dlhopisov by mali rešpektovať určité kritériá, ako je likvidita, kreditné ratingy, oprávnenosť zmluvných stranách a koncentračné limity. S cieľom zabezpečiť primerané rozloženie rizika, celková suma investovaná do dlhopisov na jediného emitenta nesmie presiahnuť 10 % z celkovej nominálnej hodnoty portfólia. 3.2.2.2. Výkonnosť V roku 2013 predstavovala absolútna výnosnosť fondu + 0.7914 %, čím nedosiahla svoju referenčnú hodnotu o 33,71 bázických bodov. Počas posledných 3 rokov zaznamenal fond absolútnu výnosnosť 9,3 % a prekročila referenčnú hodnotu o 2,2 %. Referenčná hodnota fondu je zložená prevažne z indexov iBoxx (najmä z indexu Eurozone Sovereign EUR a indexu EUR Collaterized Covered) a Euribid pre krátkodobú expozíciu. Celý rok 2013 sa vo všeobecnosti vyznačoval nadbytočnou likviditou v systéme, aby sa zmiernil tlak trhu na pomalý rast, čo viedlo k tomu, že krátkodobé sadzby zostali na veľmi nízkej úrovni. Zatiaľ čo výkonnosť fondu je pozitívna, výsledky fondu v roku 2013 sa odvíjali od daných nízkych úrokových sadzieb (pre podrobnosti pozri oddiel 2.4.2 „Výnosnosť“ pracovného dokumentu útvarov Komisie). 3.2.2.3. Príjmy z finančných operácií V roku 2013 dosiahli príjmy z úrokov z peňažných prostriedkov a peňažných ekvivalentov a cenných papierov celkovú výšku 35 234 727,71EUR , a to v tejto štruktúre: Opis: || 2013 || 2012 Príjmy z úrokov z peňažných prostriedkov a peňažných ekvivalentov || 208 412,77 || 2 152 817,58 Úroky prijaté z krátkodobých vkladov || 205 694,91 || 2 660 950,98 Zmeny v úrokoch z krátkodobých vkladov || -10 794,39 || -522 446,95 Úroky z bežných bankových účtov || 13 512,25 || 14 313,55 Príjmy z úrokov z aktív k dispozícii na predaj || 31 299 159,53 || 36 869 194,02 Úroky prijaté z portfólia k dispozícii na predaj || 36 599 210,68 || 38 824 106,90 Zmeny v úrokoch – z portfólia k dispozícii na predaj || -2 642 922,24 || -1 367 664,30 Prémie/zrážky || -2 657 128,91 || -587 248,58 Príjem z pôžičiek cenných papierov || 83 827,76 || 104 765,51 Realizovaný zisk z predaja finančných aktív || 1 364 029,81 || 8 596 018,53 Vzniknuté úroky z prenesených úverov || 2 279 297,84 || — Úrok z finančnej investície likvidných aktív fondu || 35 234 727,71 || 47 722 795,64 3.2.2.4. Výdavky na finančné operácie Výdavky na finančné operácie dosiahli 1 671 934,39 EUR. Táto suma zahŕňa poplatky EIB za správu vo výške 841 299,43 EUR. Ostatné finančné výdavky vo výške 139 943,88 EUR, poplatky za externý audit vo výške 33 600,00 EUR, nerealizované kurzové straty pri prenesených úveroch vo výške 119 008,82 a manipulačné poplatky vo výške 538 082,26. 4. Záväzky fondu Záväzky fondu zodpovedajú všetkým finančným záväzkom, ktoré má fond splatiť. 4.1. Platobná neschopnosť · Požiadavky na čerpanie z garančného fondu v dôsledku platobnej neschopnosti V dôsledku zhoršujúcej sa situácie v Sýrii Rada pre zahraničné veci, Európsky parlament a Rada prijali v roku 2011 niektoré rozhodnutia týkajúce sa uvedenej krajiny. Predovšetkým zakázali vyplácanie platieb zo strany EIB v súvislosti s existujúcimi úverovými dohodami medzi Sýriou a EIB a takisto pozastavili zmluvy o technickej pomoci EIB pre štátne projekty v Sýrii. Toto rozhodnutie sa následne skonsolidovalo v rozhodnutí Rady 2011/782/SZBP z 1. decembra 2011 a nariadení Rady (EÚ) č. 36/2012 z 18. januára 2012. V nadväznosti na to EIB od mája 2011 nerealizovala žiadnu novú finančnú operáciu a od novembra 2011 až do ďalšieho oznámenia pozastavila každé prebiehajúce vyplácanie a služby technickej pomoci Sýrskej arabskej republike. Zatiaľ čo v posledných rokoch Sýria v plnej miere a načas splácala svoje úvery banke, od novembra 2011 EIB čelí nedoplatkom sýrskych štátnych pôžičiek. V dôsledku toho a v súlade s dohodou o záruke medzi EÚ a EIB podala EIB v roku 2012 a 2013 štyri žiadosti o platby z garančného fondu EÚ na celkovú sumu 107 miliónov EUR. Dve platby boli uskutočnené v roku 2012 (24 miliónov EUR, z čoho bolo vrátených 2,1 milióna EUR), a v roku 2013 došlo k 8 platbám (61 miliónov EUR). Pokiaľ ide o zostávajúce platby na základe troch ďalších žiadostí (22 milióna EUR), tie sú splatné v prvom štvrťroku 2014. · Udalosti po dátume nahlasovania Do apríla 2014 boli podané tri ďalšie žiadosti súvisiace s platobnou neschopnosťou v Sýrii na celkovú sumu 12,1 milióna EUR. 4.2. Odmeňovanie EIB Odmena pre EIB sa skladá zo správnych poplatkov a poplatkov za náhradu. Správne poplatky pokrývajú správu fondu. Poplatky za náhradu sú určené na pokrytie nákladov, ktoré EIB vznikli v súvislosti s vymáhaním pohľadávok po oneskorení, na ktoré sa vzťahuje záruka EÚ pre finančné operácie EIB mimo Úniu. Správne poplatky V druhej dodatkovej dohode k uvedenej dohode, podpísanej 26. apríla 2002 a 8. mája 2002, sa ustanovuje, že úhrada banky sa vypočíta tak, že pri každej z tranží aktív fondu sa použijú degresívne ročné sadzby poplatkov. Tieto odmeny sa vypočítavajú na základe ročných priemerných aktív fondu. Odmena banky na rok 2013 bola stanovená vo výške 841 299,43 EUR a bola zaznamenaná vo výkaze hospodárskeho výsledku a ako prírastky (záväzky) v súvahe. Zvýšenie o 35 992,73 EUR v porovnaní s rokom 2012 bolo spôsobené rastom priemernej ročnej hodnoty aktív fondu v roku 2013. Poplatky za náhradu splatné EIB sa vypočítavajú na základe existujúcej dohody o vymáhaní podpísanej medzi Komisiou a Európskou investičnou bankou v novembri 2010. Na konci roka 2013 predstavovali poplatky vzniknuté za náhradu 658 652,48 EUR. [1] Ú. v. EÚ L 145, 10.6.2009, s. 10. [2] V nariadení sa stanovuje, že operácie týkajúce sa pristupujúcich krajín kryté fondom zostávajú po dátume ich pristúpenia naďalej kryté zárukou EÚ. Od tohto dátumu však prestávajú byť vonkajšími opatreniami EÚ, sú kryté priamo všeobecným rozpočtom Európskej únie, a nie fondom. [3] Ostatné účtovné položky zahŕňajú kurzové rozdiely, poplatky za náhrady splatné EIB. [4] Nariadenie Rady (ES, Euratom) č. 89/2007 z 30. januára 2007, ktorým sa mení a dopĺňa nariadenie Rady (ES, Euratom) č. 2728/94, ktorým sa zriaďuje Garančný fond pre vonkajšie opatrenia (Ú. v. EÚ L 22, 31.1.2007, s. 1). [5] Zmenené doplnkovou dohodou č. 1 zo 17. a 23. septembra 1996, doplnkovou dohodou č. 2 z 26. apríla a 8. mája 2002, doplnkovou dohodou č. 3 z 25. februára 2008 a doplnkovou dohodou č. 4 z 9. novembra 2010.